Die wêreld in foto’s – 1 Junie 2016 | Maroela Media
Pendelaars op pad na ŉ trein in die Gare Saint-treinstasie in Parys. Min treine is beskikbaar nadat werkers begin staak het oor werksomstandighede. Foto: AP Photo/Markus Schreiber/ wire.africannewsagency.com
Mense vul emmers met water by ŉ handgedrewe waterpomp in Jammu, Indië. Mense in Indië is hoofsaaklik afhanklik van riviere vir water. Miljoene boere en stedelike inwoners moet staatmaak op grondwaterbronne, wat vinnig besig is om al hoe minder te word. Foto: AP Photo/Channi Anand/ wire.africannewsagency.com
Die nuwe Turkse premier, Binali Yildirim, kom aan by ŉ vergadering met die Cipriese-leier, Mustafa Akinci, op die Mediterreense eiland Ciprus. (AP Photo/Petros Karadjias) (AP Photo/Petros Karadjias/ wire.africannewsagency.com
ŉ Palestynse seuntjie en sy sussie wag vir ŉ reispermit om die Rafah-grens in die Gaza-strook oor te steek na Egipte. Egiptiese owerhede het vandag weer die grense vir vier dae geopen, die tweede keer in twintig dae. Foto: Xinhua/Khaled Omar/ wire.africannewsagency.com
Amptenare van die departement van nasionale parke, wild- en plantbewaring, kyk na die oorskot van ŉ beer en tier-kleintjies by die “Tiger Temple” in die Kanchanaburi provinsie, wes van Bangkok, Thailand. Volgens berigte is 40 dooie tier-kleintjies in ŉ vrieskas by die Boeddhiste-tempel gevind. Foto: Department of National Parks, Wildlife and Plant Conservation via AP/ wire.africannewsagency.com
Serena Williams reageer nadat sy die Oekraïne se Elina Svitolina tydens die vierde rondte van die Franse Ope met 6-1, 6-1. verslaan het by die Roland Garros-stadion in Parys. Foto: AP Photo/Christophe Ena/ wire.africannewsagency.com